บุกโอนเงินต่างด้าว
ซีไอเอ็มบีไทยเปิดเกมรุกให้บริการทุกสาขาคิดค่าธรรมเนียมต่ำสุดดูด&#8216;เมียนมาร์ปินส์&#8217;
9 เม.ย. 2556

ซีไอเอ็มบีไทยเปิดเกมรุกให้บริการทุกสาขาคิดค่าธรรมเนียมต่ำสุดดูด‘เมียนมาร์ปินส์’
“ซีไอเอ็มบี ไทย” รุกคนต่างด้าวเปิดโอนเงินด่วนข้ามประเทศ ค่าธรรมเนียมต่ำสุด
นายอดิศร เสริมชัยวงศ์ รองกรรมการผู้จัดการใหญ่ สายธุรกิจรายย่อย ธนาคารซีไอเอ็มบี ไทย เปิดเผยว่า ขณะนี้ธนาคารได้มีการขยายบริการ “สปีดเซ้น” ซึ่งเป็นบริการโอนเงินด่วน รับส่งระหว่างประเทศ โดยคิดค่าธรรมเนียมเพียง 150350 บาทต่อรายการ ตามจำนวนเงินและประเทศปลายทางที่รับเงิน เปิดรับโอนเงินขั้นต่ำตั้งแต่ 300 บาท ไปจนถึงสูงสุด 1 แสนบาทต่อวัน ผ่านสาขาทั้ง 165 แห่งทั่วประเทศแล้ว จากที่ก่อนหน้านี้ได้ทดลองให้บริการผ่านสาขา 20 แห่ง
นอกจากนี้ ธนาคารยังขยายระยะเวลาโปรโมชันพิเศษสำหรับบริการส่งเงินไปยังผู้รับเงินในประเทศเมียนมาร์และฟิลิปปินส์ ด้วยค่าธรรมเนียมเพียง 50 บาทต่อรายการ จากอัตราปกติที่มีอัตราค่าธรรมเนียมบริการเริ่มต้น 150 บาทต่อรายการ สูงสุดไม่เกิน 350 บาทต่อรายการ สำหรับผู้ที่โอนเงินตั้งแต่วันนี้ถึง 31 พ.ค.นี้ ซึ่งนับเป็นอัตราที่ถูกที่สุดในตลาดขณะนี้ 
“เราอยากจูงใจให้แรงงานชาวเมียนมาร์และแรงงานฟิลิปปินส์ ซึ่งเพิ่มขึ้นมากในไทยเข้ามาใช้บริการ” นายอดิศร กล่าว 
สำหรับขั้นตอนในการโอนเงิน เพียงผู้ส่งมาที่สาขาของธนาคารแล้วกรอกรายละเอียดในแบบฟอร์มส่งเงิน จากนั้นยื่นแบบฟอร์มแสดงหลักฐานแสดงตนและชำระเงินที่ต้องการส่ง พร้อมค่าธรรมเนียม เมื่อทำรายการเรียบร้อยแล้ว ผู้ส่งจะได้รับหมายเลขอ้างอิงเพื่อการรับเงิน เพื่อแจ้งผู้รับเงินปลายทาง โดยที่ผู้รับเงินสามารถไปติดต่อขอรับเงินได้ที่ตัวแทนให้บริการของสปีดเซ้นในประเทศปลายทาง โดยไม่เสียค่าธรรมเนียมในการรับเงิน 
ปัจจุบันธนาคารซีไอเอ็มบี ไทย ให้บริการโอนเงินในรูปแบบนี้ ในประเทศมาเลเซีย ฟิลิปปินส์ เวียดนาม เมียนมาร์ บังกลาเทศ เนปาล และไทย และมีแผนขยายบริการเพิ่มอีก 6 ประเทศ ได้แก่ ซาอุดีอาระเบีย ออสเตรเลีย ศรีลังกา บาห์เรน สหรัฐอาหรับเอมิเรตส์และสิงคโปร์ 
ทั้งนี้ ค่าธรรมเนียมการโอนเงินของผู้ให้บริการรายอื่น พบว่ามันนี่แกรมคิดค่าธรรมเนียมการโอนเงินจำนวน 1,000 บาท ไปฟิลิปปินส์ที่ 280 บาท ขณะที่เวสเทิร์น ยูเนี่ยน คิดค่าธรรมเนียมโอนเงินไปเมียนมาร์ ที่ 160 บาท สำหรับการโอนเงินไม่เกิน 5 หมื่นบาท และ 320 บาท สำหรับการส่งเงินเงินมูลค่า 5 หมื่น1 แสนบาท